Държавен вестник, бр. 97, 2015 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  97
година. Разходите за издръжка включват раз­
ходи за възнаграждения, социално и здравно 
осигуряване на членовете на Управителния 
съвет на Фонда, разходи за административно, 
финансово-счетоводно, правно и материално-
техническо обслужване. 
Чл. 24. (1) Разходите за издръжка на Фонда 
се покриват от приходите по чл. 5, т. 1, 2 и 4.
(2) Председателят на Управителния съвет 
получава месечно възнаграждение в размер до 
три минимални работни заплати за страната, 
освен в случаите на чл. 19, ал. 7 от Закона за 
администрацията и чл. 7, ал. 3 от Закона за 
държавния служител.
(3) Членовете на Управителния съвет по­
лучават месечно възнаграждение в размер 
до 90 на сто от възнаграждението на пред­
седателя на Управителния съвет на Фонда, 
освен в случаите на чл. 19, ал. 7 от Закона 
за администрацията и чл. 7, ал. 3 от Закона 
за държавния служител. 
(4) Административното, финансово-счето­
водното, правното и техническото обслужване 
на Фонда може да се осъществява от админис­
трацията на Министерството на енергетиката 
за сметка на средствата за издръжка на Фонда.
Чл. 25. (1) Фондът не може да емитира 
облигации или други дългови ценни книжа, 
да взема заеми, както и да издава гаранции 
под каквато и да е форма.
(2) Средствата на Фонда не може да се 
използват като обезпечения в полза на други 
лица, както и да се поемат пряко или косвено 
задължения за сметка на средствата на Фонда 
извън тези, които произтичат от основната 
дейност на Фонда.
Раздел V
Отчитане на средствата на Фонд „Сигурност 
на електроенергийната система“
Чл. 26. (1) Годишният отчет за дейността на 
Фонда се приема с решение на Управителния 
съвет и се представя на министъра на енер­
гетиката в срок до 31 март. Министерският 
съвет одобрява отчета по предложение на 
министъра на енергетиката.
(2) Годишният отчет се изпраща на КЕВР 
за сведение.
Чл. 27. (1) Председателят на Управителния 
съвет на Фонда е длъжен да представя на 
министъра на енергетиката:
1. ежемесечна справка за набраните и 
разходваните средства в срок до 20-о число 
на следващия месец;
2. тримесечни отчети, придружени с доклад 
за дейността на Фонда, в срок до 31-о число 
на месеца, следващ отчетното тримесечие.
(2) Справките и отчетите по ал. 1 се пуб­
ликуват на интернет страницата на Фонда 
в срок до 20-о число на следващия месец, а 
годишният отчет за дейността на Фонда – в 
срок до 7 дни след одобряването от Минис­
терския съвет.
Чл. 28. (1) Средствата и операциите на 
Фонда се включват в консолидираната фис­
кална програма като средства и операции на 
други икономически обособени лица по чл. 13, 
ал. 4 от Закона за публичните финанси и не 
са част от държавния бюджет.
(2) Отчетите за касовото изпълнение и 
прогнозите за очакваното изпълнение на 
бюджета на Фонда, както и отчетните данни 
за активите, пасивите, приходите, разходите 
и другите операции на Фонда се изготвят и 
представят на Министерството на финансите 
чрез Министерството на енергетиката съгласно 
чл. 133, 134 и 167 от Закона за публичните 
финанси.
Чл. 29. Председателят на Управителния 
съвет предоставя на КЕВР необходимата за 
регулаторни цели информация за дейността 
и състоянието на Фонда. 
Раздел VI
Контрол върху набирането, разходването и 
отчитането на средствата по Фонд „Сигурност 
на електроенергийната система“
Чл. 30. Контролът по набирането, разходва­
нето и отчитането на средствата във Фонда се 
осъществява от Управителния съвет на Фонда.
Чл. 31. Бюджетът на Фонда подлежи на 
одит от органите на Сметната палата при 
условията и по реда на Закона за Сметната 
палата.
Чл. 32. Контрол върху бюджетната, фи­
нансово-стопанската и отчетната дейност на 
Фонда се осъществява от органите на Агенци­
ята за държавната финансова инспекция при 
условията и по реда на Закона за държавната 
финансова инспекция.
Преходни и заключителни разпоредби
§ 1. Всички средства от продажби на квоти 
по чл. 5, т. 3, за които към 24 юли 2015 г. не 
е предвидено друго предназначение, се пре­
веждат във Фонд „Сигурност на електроенер­
гийната система“ в срок до 15 дни от влизане 
в сила на настоящата наредба.
§ 2. Правилата по чл. 4 се приемат в срок 
до един месец от определянето на поименния 
състав на Управителния съвет на Фонда.
§ 3. В срок до 30 дни от влизането в сила 
на наредбата задължените лица за вноски по 
чл. 5, т. 1 и 2 представят във Фонда справка 
за приходите по чл. 8 и/или 9, съдържаща 
съответните данни, посочени в приложени­
ето, за периода от 24 юли 2015 г. до края на 
месеца, предхождащ датата на влизане в сила 
на наредбата.